เป็นแผลถลอกใหญ่ที่แขน2ข้างค่ะ ตอนนี้แผลเริ่มตกสะเก็ดแล้ว เริ่มคันยุกยิกๆ แต่ยังทำแผลเช้าเย็นโดยใช้น้ำเกลือกับเบตาดีนค่ะ อยากรู้ว่าต้องล้างแผลต่อไหม แล้วต้องล้างถึงเมื่อไหร่คะ เพราะบางจุดยังไม่แห้งดีแบบตรงข้อมือจะแห้งช้ากว่าตรงอื่นมากค่ะ
สวัสดีค่ะ แผลถลอกมักเป็นแผลเปิดจึงเสี่ยงต่อการติดเชื้อ จึงควรล้างแผลติดต่อกันอย่างน้อย 3 วัน หรือจนกว่าแผลจะปิดสนิทดีค่ะ ในบางครั้งแพทย์อาจจ่ายเป็นอุปกรณ์ทำแผลให้กลับมาทำเองที่บ้านได้ หากไม่สะดวกเดินทางควรใช้อุปกรณ์ที่ฆ่าเชื้อทางการแพทย์ในการทำแผลเท่านั้น ใช้น้ำเกลือทางการแพทย์เช็ดบริเวณแผลด้านใน และเบตาดีนเช็ดรอบๆแผล และรับประทานยาฆ่าเชื้อที่แพทย์จ่ายให้ครบหากแผลมีลักษณะติดเชื้อเช่น เลือดไหลมาก มีหนอง ปวด บวม แดง มีไข้ ควรกลับไปพบแพทย์